Fra 1888 var han fiolinist og fiolinlærer i Aberdeen, og så lærer ved Helsingfors Musikinstitut i 1889–92. I Helsingfors skrev han også noen komposisjoner. Han studerte senere ved Konservatoriet i St. Petersburg med den ungarske fiolinlærer Leopold Auer (1845–1930), ved konservatoriet i Liège hos belgieren César Thomson (1857–1931), og hos den tyske komponisten Albert Becker (1834–99) ved Akademie der Künste i Berlin.